**Ai și crezut că vom muri**

*Balan Tiberiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ai și crezut că vom muri,

Și-ai pregătit sicrie.

Dar iată, încă mai revii

Și mâna încă-mi scrie.

Cum bați la geam, târziu-târziu,

Eu pregătesc vioara.

Și-n timp ce cânți divin, eu scriu,

Până se duce seara.

Tic-tac, tic-tac, bătrânul ceas,

Pare că trece anul.

Și te invit din nou la vals,

Acum, cât cântă pianul.

O vai, o vai, se face zi.

Și pleci din nou în grabă.

Ai și crezut că vom muri,

Dar noi aveam doar treabă.

Și mâine de vei reveni,

Cu milă și cu frică.

Îți spun, mereu ne vom iubi

În lumea asta mică.